Perioada este încărcată de semnificații spirituale, a declarat Alina Bădic, sâmbătă, pe B1 TV, în emisiunea "360 de grade". Invitatul ei special a fost Lucrețiu Tudoroiu.
"Tot această conjuncție Soare-Neptun vorbește despre o fluiditate foarte specială pe care ar trebui să o aibă acum credința. Se trece la un nivel superior, un nivel în care nu mai e loc de întors, mai pe scurt, nu ne mai putem juca cu zona aceasta, deci, cu alte cuvinte, fie ne abandonăm total în mâinile lui Dumnezeu, fie înțelegem cu adevărat care sunt rigorile credinței, fie vom suporta consecințele. Din punct de vedere strict astral, perioada este încărcată de semnificații spirituale, în sensul că ea ne invită cam ca pe toate palierele vieții, indiferent, și în plan personal, și în plan domestic (…), tot timpul să supervizăm tot ceea ce ni se întâmplă", a declarat Alina Bădic.
"Devine de-a dreptul ceva aproape ieșit din comun, ceva ce poate ar trebui plătit cu aur, să poți să ai momente de liniște și de bucurie așa cum aveai altădată. Este o perioadă în care agresiunea a atins cote foarte puternice, de-a dreptul bizare, aș spune – și o spun din astrogramă, și din ceea ce mi se povestește. Este foarte greu să mai găsim acele momente de liniște autentică, așa cum le trăiam altădată. Altădată imediat intrai o stare idilică, într-o zonă în care te contopeai cu universul, erai bine dispus, te realimentai cu energia copilăriei, ceva foarte frumos", a adăugat astrologul.
"Trebuie să înțelegem că o luptă este o luptă. Făceam comparația cu cetatea asediată, sufletul nostru e cetatea asediată și suntem înconjurați de fortificații și turnuri. Viciul este o breșă în această cetate. E foarte simplu. Dacă nu e stare de război, pentru cetate nu e o problemă că are trei, patru, cinci, șase fisuri. Bun, să nu se prăbușească de tot, dar nu e o problemă, câtă vreme se menține integritatea structurală este OK, dar când începe un război – și noi suntem într-un război spiritual acum – normal că aceste breșe sunt căi ușoare de atac pentru dușmanii noștri", a spus Lucrețiu Tudoroiu.